OpenLLM-France/wikimedia huggingface dataset:
# Ya no quedan más cojones, Eskorbuto a las elecciones

Ya no quedan más cojones, Eskorbuto a las elecciones Eskorbuto euskal punk taldearen bigarren EP edo disko motza izan zen. Izena taldeak izan zuen hauteskundeetara aurkezteko ideiari egiten dio erreferentzia. Ideia TVEk eskaintzen zituen alderdi politikoentzako dohako guneak erabiltzea zen taldea eta disko hau promozionatzeko. Beharrezko sinadurak biltzen saiatu ziren, baina proiektua ez zen aurrera atera.

## Garbazioa eta edukia

Disko honek taldearen lehen abestiak (Escupe a las banderas, Maldito país) berargitaratzea du xedetzat, 1983an lege antiterrorista aplikatu zietenengatik, parean material berria ateraz. K7 formatuan atera egin zen 1986ean Discos Suicidasen eskutik, eta diskarekin fanzine bat zetorren.
Une berean, bi abestiko lan bat atera zuten Eskorbuto al Parlamento izenarekin. Zazpi minutuko lana izan zen "Ya no quedan más cojones" eta "La Sangre, los Polvos, los Muertos" abestiekin eta 2011 berargitaratu zen.
1996ean, Discos Suicidas argitaletxeak lan hau berargitaratu zuen Zona Especial Norte diskaren abestiekin batera,, eta 2011 urtean Munster Records argitaletxeak berdina egin zuen.

## Abestiak
#### A ALDEA

* «Ya No Quedan Más Cojones, Eskorbuto a las Elecciones» – 4:20
* «Escupe a la Bandera» – 1:56
* «Cuando los Dinosaurios Dominaban la Tierra» – 2:11

#### B ALDEA

* «La Sangre, Los Polvos, Los Muertos» – 4:21
* «Maldito País» – 2:00
* «Abajo la Ley» – 2:41

## Taldekideak

* Iosu Expósito - Gitarra eta ahotsa
* Juanma Suárez - Baxua eta ahotsa
* Paco Galán - Bateria

## Laguntzaileak

* Pablo Cabeza - Argazkilaritza
* Juantxu Rodríguez - Berargitalpenaren argazkiak

## Erreferentziak

* ↑ (Gaztelaniaz) «24 | octubre | 2014 | Ciclotimia Zondica» ciclotimiazondica.wordpress.com (Noiz kontsultatua: 2018-02-26).
* ↑ (Gaztelaniaz) «LaFonoteca, Disco: Ya no Quedan Más Cojones, Eskorbuto a las Elecciones» lafonoteca.net (Noiz kontsultatua: 2018-02-26).
* ↑ (Gaztelaniaz) «ESKORBUTO "Ya no quedan mas cojones...." Lp - Working Class Records» wcdiscos.com (Noiz kontsultatua: 2018-02-26).
* ↑ (Gaztelaniaz) «Se reedita la casete electoral de 1986 de Eskorbuto» Efe Eme 2011-10-22 (Noiz kontsultatua: 2018-02-26).
* ↑ Brlp. (2011-12-12). «La Conquista del Punk: Eskorbuto» La Conquista del Punk (Noiz kontsultatua: 2018-02-26).
* ↑ (Gaztelaniaz) Ya no quedan más cojones, Eskorbuto a las elecciones. 2016-08-18 (Noiz kontsultatua: 2018-02-26).

## Kanpo estekak

* Datuak: Q6169480
# Yaak ibaia

Yaak ibaia, Kanadako Columbia Britainiarra eta AEBetako Montana artean doan ibai bat da, Purcell mendietan jaio eta urak Kootenai ibaian osurtzen ditu.
* Datuak: Q2598766
* Multimedia: Yaak River / Q2598766
# Yaakar Aretxabaletako Elkartea

Yaakar Aretxabaletako Elkartea 2019. urtean Aretxabaletan sortu zen irabazi-asmorik gabeko elkartea da. Senegalgo Mbam eskualdean osasungintza proiektu batean ari da lanean.

## Izena

Yaakar izenak "itxaropena" esan nahi du woloferaz.

## Sorrera

2013. urtean Senegalgo familia bat etorri zen Aretxabaletara bizitzera. Haren inguruan hainbat emakumezko aretxabaletarrek garapenerako kooperazio eremuan lan egitea helburu duen elkarte bat eratzea erabaki zuten eta 2019an osatu zen taldea Amy Senegal elkartearen laguntzarekin.

## Mbam eskualdeko proiektua

Aurreneko proiektua Senegalen abiatu dute, Dakar hiriburutik 167 km hego-ekialdera dagoen Mbam eskualdean. Haurdun dauden emakumezkoentzako osasun zentru bat eraikiko dute, haientzako eta haur jaioberrientzako osasun azpiegitura egokiak izango dituena. Erditze eta kontsulta gela horiek lehen sorospen zerbitzua ere eskeiniko dute eskualdeko emakumeentzat. Bigarren helburu bat ere badu proiektuak, ur edangarriaren kalitatea hobetzeko azpiegiturak eraikitzea hain zuzen ere. Horretarako Mbam eskualdeko instituzioekin elkarlanean ari dira. 2021. urteko ekainean aurkeztu zuten proiektua Aretxabaletan egindako erakusketa baten bidez.

## Erreferentziak

* ↑ «Asociación Yaakar Aretxabaletako Elkartea a Favor del Codesarrollo, de la Integración y de la Convivencia Cultural» www.euskadi.eus 2020-03-09 (Noiz kontsultatua: 2022-05-13).
* 1 2 3 4 «Senegalgo proiektua ezagutzera emateko erakusketa abian - Aretxabaleta» Goiena.eus (Noiz kontsultatua: 2022-05-13).
* ↑ (Gaztelaniaz) «Yaakar Aretxabaletako elkartea presenta el proyecto que está en marcha en Senegal» El Diario Vasco 2021-06-23 (Noiz kontsultatua: 2022-05-13).
* 1 2 «Herrien arteko elkarlana erakusketan jasoko dute - Aretxabaleta» Goiena.eus (Noiz kontsultatua: 2022-05-13).

## Kanpo estekak

* https://www.facebook.com/Yaakar-Aretxabaletako-Elkartea-102497091808522/
* Datuak: Q111988464
# Ya d'ar brezhoneg

Ya d'ar brezhoneg (euskaraz "Bai bretoierari") Bretainiab Ofis ar Brezhoneg ("Bretoeieraren Bulegoa") erakundeak bultzaturiko bretainieraren ofizialtasunaren aldeko ekimen da. Bestaldetik, bretoriera Bretainiako eguneroko bizitzan erabiltzearen aldeko kanpaina bat ere bada, Euskal Herriko Bai Euskarari ekimenaren nolabaiteko parekotasuna du. Bi zatitan osatzen da:

## Ya d'ar brezhoneg 1

Erakunde zibilei zuzendua dago: empresak, elkarteak, GKEak, etab. Kanpaina hau 2001eko urriaren 5ean abian jarri zen, orduan 177 erakunde elkartu eta bretoiera garatu eta erabiltzeko helburuz akordio batetara ailegatu ziren (seinaleztapena, lankideen formakuntza, agiri ofizialak...). Lehenbiziko sinatzaile hauen artean erakunde handiak (Crédit mutuel de Bretagne edota Quimperreko Komertzio eta Indrustria Ganbera), artisauak, kirol elkarteak, etab. 2008ko amaiera aldera, kanpainak jada 635 sinatzaile zituen, horietako erdiak enpresak zirelarik.

## Ya d'ar brezhoneg 2

Bigarren atal hau lurralde erakundeei zuzendua dago (batez ere udalerriei). Atal honi atxiki zitzaien Bretainiako udalerriek 40 ekintza ezberdin burutzeko proposamena onartu zuten. Proposamen hau 2004ko abenduaren 22an Pontivy udalerrian burututako bilera batean adostu zen, bertan tokian-tokiko arduradunek (élus) kanpaina honetan proposatutako 28 ekintzetatik gutxienez bost ekintza burutzeko asmoa erakutsi zuten. 2008ko amaiera aldera, proposamen honek 91 udalerrien atxikimendua bereganatua zuen. 2009ko otsailean jada 98 udalerri hauen onarpena zuen:
| Bégard Belle-Isle-en-Terre Berhet Le Bono Brest Caouënnec-Lanvézéac Carhaix-Plouguer Carnac Cavan Châteauneuf-du-Faou Coatascorn Combrit Douarnenez Guidel Le Guilvinec Guimaëc Guingamp Le Juch Landerneau Landrevarzec Lanester Langonnet Lannilis Lannion Lesneven Locmaria-Plouzané Locmariaquer Locronan Loperhet Lorient Louargat | Milizac Morlaix Noyal-Pontivy Paimpol Penvénan Peumerit Peumerit-Quintin Plescop Plestin-les-Grèves Ploemeur Plomelin Plomeur Plouay Plouaret Plouarzel Ploumilliau Plounérin Plouvien Plouzane Plozévet Pluguffan Pluvigner Pluzunet Pontivy Pont-l'Abbé Pont-Scorff Pordic Pornic Pouldergat Pouldouran Prat | Quemperven Querrien Quéven Quimper Quimperlé Redon Le Relecq-Kerhuon Rennes Riec-sur-Belon Roscoff Rostrenen Le Saint Saint-Avé Saint-Evarzec Saint-Herblain Saint-Jean-Trolimon Saint-Martin-des-Champs Saint-Pabu Saint-Pol-de-Léon Saint-Thégonnec Sarzeau Scaër Séné Tonquedec Trédrez-Locquémeau Tregastel Trégrom Tréméven (Finistère) Tréouergat Vannes |

## Ikus gainera

* Bretainiera
* Ar Redadeg
* Bai Euskarari

## Kanpo estekak

* Ofis ar Brezhoneg - Bretoieraren Bulegoa erakundearen webgune ofiziala (Bretainieraz) (Frantsesez)
* Ya d'ar brezhoneg kanpainari buruzko argibidea Berri.info egunkarian
* Datuak: Q3050548
# Yaak (Montana)

Yaak Ameriketako Estatu Batuetako erroldak esleitutako leku bat da. Lincoln konderrian dago, Montana estatuan. 338 biztanle ditu, 72,83381 kilometro koadroko azaleran banatuta.

## Ikus, gainera

* Lincoln konderria

## Kanpo estekak

* Datuak: Q4165217
# Yabu

Yabu zaldia edo Kabouli Afganistango bertako zaldi arraza bat da. Kabouliak mendiko poniak dira, itxuraz trinkoak.
Bere tamaina zein gainontzeko ezaugarriengatik Yabu zaldia ponien sailkapen taldean sartzen da.
Kabul probintzian dute jatorria, baina Irango hainbat eskueladetan ere agertzen dira. Antza bere jatorria turkomandar zaldietan dago. Gero Afganistango mendietan garatu ziren bertako baldintzetara egokitzen.
Gerla zaldi zein zela zaldiak bezala erabiliak izan dira.

## Arrazaren historia

Mongoliarren agiri zaharretan aipatuak agertzen dira . Gero, XIX. mendean britainiarrek ere deskribatu zituzten.

## Erreferentziak

* ↑ http://www.theequinest.com/breeds/yabou/

## Kanpo estekak

* Datuak: Q56310298
# Yaacov Agam

Yaacov Agam (hebreeraz: יעקב אגם‎; Rishon LeZion, Palestina, 1928ko maiatzaren 11) israeldar artista bat da. Arte zinetikoaren aitzindaria. Material berriak ikertu ditu ikuspuntuaren arabera aldatuz doazen obrak sortu eta ikuslea esploratzera gonbidatzeko.
Bere lanak lotura handia du erlijio juduarekin. Bere hasierako obra estatikoari, zenbat eta ikuslea artelanaren inguruan gehiago mugitu, orduan eta etekin handiagoa ateratzen zaio. Obra hauek haizemaile baten eran tolesturiko pantailez osaturik egon ohi dira, eta elementu bakoitzak hurrengoarekin lotzen den diseinu abstraktu bat du. Pantailaren atzean dauden elementuak zulo eta zirrituetan zehar ikus daitezke soilik, eta beraz, koloreak eta formak etengabe aldatzen dira ikuslea tokiz aldatu ahala. Horrelakoak dira, esate baterako, Tefila (1966) eta Galim (1972).
Nabarmentzekoak dira Agamen altzairu herdoilgaitzezko eskulturak ere. Bihotz taupakaria kurba leunez osatutako multzoa da; Mila ateak (1972), Israelgo lehendakaritzaren egoitza aurrean dago, Jerusalemen, eta etengabe aldatzen diren errainu angeluzuzenak eratzen ditu. Naturaltasunaren bila, Agamek espresio-bide asko erabili ditu, soinua, argia eta ura, esate baterako. Elementu horiek erabili zituen Défensen (Parisen) egin zuen soinuzko iturrian (1976). Agamek, obraren garrantziagatik eta nazioartean duen ospeagatik, obra publiko ugari egiteko enkargua jaso du, besteak beste, Jerusalemgo Kongresuen Zentroko sabaiko pintura edota New Yorkeko Juilliard musika eskolaren aurrean dagoen eskultura. Juduen tradizioko ikur abstraktuak testuinguru esperimental eta berritzailean erabiltzean datza, neurri handi batean, Agamen obraren xarma.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q276030
* Multimedia: Yaacov Agam / Q276030
# Yaaku hizkuntza

Kenyako mintzaira Kuxitiko iraungi-hurrena da Yaaku hizkuntza.
50 Yaakudun baizik ez ziren 1983. urtean, adin handikoak guztiak.

## Kanpo estekak

* Ethnologueko Yaaku sarrera
* Datuak: Q34222
# Yabebyry

Yabebyry Paraguaiko udalerri bat da, Misionesko departamenduan kokatua. 988 km²ko azalera du eta 2018ko estimazioen arabera 2715 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q1749675
* Multimedia: Yabebyry / Q1749675
# Ylitornioko eliza

Ylitornioko eliza edo Andreen eliza (finlandieraz: Ylitornion kirkko eta Naisten kirkko) Ylitornio udalerri tornetarreko eliza nagusia da. Torne ibarra azpieskualdeko eliza nagusi eta handiena da eta guztira, 550 fededunentzako eserlekua dauka. Eliza, Finlandiako Eliza Ebanjelio-luteranoa erakundeko kidea da eta Ylitornioko elizatearen izatea da.
Gaur egungo eraikina Bigarren Mundu Gerra bitartean eraiki zen. Dena den, Ylitornion eliza baten lehenbiziko testigantza 1482. urtekoa da, Suediar Finlandiaren garaikoa. 1809. urtean Finlandia Errusiar Inperioak bereganatu zuenean, finlandiar aldean eliza bat eraikitzea adostu zuten herritarrek. Honela, 1818tik 1939ra erabili zuten eliza eraiki zen. Hala ere, neguko hotzetik ylitornioarrak babestuko zituen beste eraikin bat eraikitzen hasi ziren. Hain zuzen, 1939. urtean eraikitzen hasi ziren, baina Neguko Gerrak eraikuntza-lan hauek eten egin zituen. Udalerriko gizonak finlandiar gudarosterakin bat egin zuten bitartean, emakumeak eliza eraikitzeaz arduratu ziren; ondorioz, Naisten kirkko izenaz ezaguna da eliza, gutxi gorabehera euskaraz Andreen eliza esan nahi duena.
Eliza zuria bi eraikinetan banatua dago, elizaren eraikina eta ezkilategia. Eraikin nagusi eta handienean dago eliza. Betoizko eraikin horren barruan, 550 eserleku eta Jean Hedman artistak margotutako erretaula edo oholtza ospetsua daude. Teilatu marroia lehenengo solairuraino jaisten da eta Lappiko elizek duten estiloaren adibide argia da. Ezkilategia edo kanpandorrea bestalde, elizaren sarreratik hamar bat metrora dago. Estilo desberdinekoa da, antzinako elizak zuen zurezko dorre gorria berreskuratzea erabiki baitzuten herritarrek; ondorioz, hau, udalerri osoko eraikin zaharrena da. Elizaren hilerrian, Bigarren Mundu Gerran hildako 222 ylitornioarren gorpuak daude.
Hauek izan dira elizako bikarioak 1820. urtetik:
| 1820-49: Karl Arvid Castren 1850-80: Albert Heickel 1881-11: Antti Holmström 1912-21: Juho Kiviharju 1922-52: L. P. Tapaninen | 1953-65: Hannes Leinonen 1966-72: Timo Kökkö 1973-83: Lauri Mustakallio 1983-99: Heikki Koivisto 1999- : Matti Salminen |

## Erreferentziak

* ↑ Naisten kirkko
* ↑ Seurakunnan historiaa
* ↑ Ylitornion seurakunta

## Ikus, gainera

* Finlandiako Eliza Ebanjelio-luteranoa
* Meltosjärviko eliza

## Kanpo estekak

* Ylitornioko eliza (Ingelesez)
* Ylitornioko parrokia (Finlandieraz)
* Datuak: Q12269116
* Multimedia: Ylitornio church / Q12269116
# Ylva Ivarsson

Ylva Ivarsson (1964ko azaroaren 10a) arkularia da. Suedia ordezkatu zuen 1984ko Udako Olinpiar Jokoetan.

## Erreferentziak

* ↑ Ylva Ivarsson
* ↑ Ylva IVARSSON

## Kanpo estekak

* Datuak: Q87131048
# Ylijoki

Ylijoki ibaia, Enontekiö udalerri finlandiarrean dagoen ibaia da, bertan jaiotzen eta hiltzen baita. Pasmajärvi aintzira urez hornitzen du.
Ylijokiko ur garbietan, laponiako amuarrain artikoak, amuarrain marroiak eta izokinak arrantzatu daitezke.

## Ikus, gainera

| Enontekiö | Pasmajärvi aintzira |

## Kanpo estekak

* Datuak: Q12269111
# Ylimmäinen

Ylimmäinen aintzira (batzuetan Vuontisjärvi ere deitua) Enontekiö udalerri finlandiarrean dagoen aintzira bat da, Raittijärvi sami herrixkatik hurbil dagoena. Käsivarsi Eremu Basatian dago, Lappi osoko hegazti-espezie ugarienak aurki daitezkeen eremu basatian, hain zuzen; aliota txikiak, antzara nanoak, belatz handiak, elur-hontzak, eskandinaviako lagopodoak, ipar-belatzak, ipar-kaskabeltzak, laponiako kaskabeltzak, marikoi isats-luzeak, negu txontak eta papourdinak dira, esaterako, aintzira inguruan aurki daitezkeen hegazti-espezie batzuk. Inguruko baldintza latzei probetxu ateratzea lortu duten animalia ugari dago ere; hala nola, azeri zuri eta gorriak, elur-oreinak, erbinude zuriak, eskandinaviako lagopodo eta lursaguak, ipar-katamotzak, jatunak, mendi lemingak, lursagu txikiak eta tundrako satorrak.
Uda partean iristen diren beste ohiko biztanle batzuk hartz arreak eta otsoak dira.
Marsujärvi Ylimmäinen aintziraren bizilagun nagusia da. Ura, lur azpiko pasabideetatik Lätäseno ibaira isurtzen da eta, azkenik, Botniako Golkoraino iristen da. Gutxi gorabehera, azarotik ekainera izoztua egon ohi da aintzira.
Aintzira oso ezaguna da arrantza munduan; izan ere, bertan, amuarrain marroi eta laponiako amuarrain artiko handienak arrantzatzera uda partean etorri ohi diren arrantzaleen kopurua handia da.

## Erreferentziak

* ↑ Käsivarren erämaa-alue

## Kanpo estekak

* Datuak: Q12269115
# Ylitornioko armarria

Ylitornioko armarria (finlandieraz, Ylitornion vaakuna) Finlandia ipar-mendebaldean dagoen Ylitornio udalerriaren ikur nagusia da.
Armarria 1953. urtean sortu zuen Jaakko Hänninen artistak, eta bere helburua, bertan agertzen diren irudiekin, udalerriko natura eta kultura adieraztea izan zen; urte bereko irailaren 28an udalbatzak Ylitornioko ikur ofizialtzat hartu zuen (Barne Ministerioak hurrengo urteko apirilaren 5ean onartu zuen). Zilarrezko atzealdearen gainean, gorri kolorekoak diren eguzkia eta hiru tontor daude. Irudiek Pierre Louis Maupertuis astronomo, matematikari eta filosofo frantsesaren ikerkuntza bidaia adierazten dute; izan ere, Lurraren neurri zehatza mugatzeko, zientzialariak Ylitorniora bidaia egin zuen 1736-1737 urte bitartean. Horrela, bere eginkizuna burutzeko, Maupertuis udalerriko Aavasaksa muinora igo zen eta, hain zuzen ere, hiru tontorrek Aavasaksa muinoko hiru gailurrak irudikatzen dituzte. Bestetik, eguzki gorria gauerdiko eguzkiaren irudia da, eta honek, era berean, udalerriaren kokalekua azaltzen du, Zirkulu Polar Artiko paraleloaren gainean.

## Erreferentziak

* ↑ Suomen kunnallisvaakunat. Suomen Kunnallisliitto, 172 or. ISBN 951-773-085-3..

## Ikus, gainera

* Ylitornio
* Lappiko armarriak

## Kanpo estekak

* Datuak: Q15149879
# Ylläs

Ylläs mendia edo finlandieraz Yllästunturi, Kolari udalerriko 718 metroko mendixka bat da, sartaldean dagoena, Suediako mugatik hurbil. Äkäslompolo iparraldean eta Ylläsjärvi hegoaldean dira ondoko herrixkak eta mendixka eskaintzen dien turismotik bizi dira batik bat. Finlandiako eta Laponiako mendixkarik garrantzitsuenetarikoa da, nahiz eta bere garaiera ez izan Halti eta Saana mendixkena.
Bertan eski-azpiegitura garrantzitsuak daude, hala nola 330 km-ko pistak. Hala nola, 35 urdin, 18 gorri eta 5 pista beltz. Gainera, Zirkulu Polar Artikotik iparraldera kokatzen denez, elurra ziurtatua dago urritik maiatza bitartera. Gainera, Pallas-Yllästunturi Parke Nazionalean dago, eta bere natura-basatiaren azalera, Finlandiako hirugarren handiena da. Mendixkak erakartzen duen turismoa, ibar osoko diru-sarrera garrantzitsuenak dira.

## Webgunea

* Yllästunturiko webgune ofiziala (Alemanez) (Ingelesez) (Frantsesez) (Finlandieraz)

## Kanpo estekak

* Datuak: Q1542451
* Multimedia: Yllästunturi / Q1542451
# Ylikylä (Kemijärvi)

Ylikylä Finlandiako Kemijärvi udalerrian dagoen herrixka bat da. Kemijoki ibaiaren ekialdeko ertzean dago, Oinas eta Tapionniemi herrixketatik hurbil.

## Ikus, gainera

| Kemijärvi | Kemijärviko herrixkak | Kemijoki ibaia | Tapionniemi herrixka |

## Kanpo estekak

* Datuak: Q12269114
# Ylikyrö

Yli-Kyrö, Enontekiöko herrixka bat da, Finlandiako Lappi lurraldean dagoena. Udalerriaren hegoaldean dago, ia Kittilän, eta Sonkamuotkarekin batera Hettarantz doan errepidearen atea da.

## Ikus, gainera

* Enontekiö
* Pallas-Yllästunturi PN

## Kanpo estekak

* Datuak: Q12269113
# Yesterday (abestia)

Yesterday (euskaraz Atzo) The Beatles talde ingelesak 1965an Help! bildumaren barnean kaleratu zuen abestia da.

## Kanpo estekak

* The Beatles taldearen Yesterday abestia entzungai (Ingelesez)
* Datuak: Q202698
* Multimedia: Yesterday (Beatles song) / Q202698
# Yeste

Yeste Albaceteko udalerria da, Sierra del Segura eskualdean dagoena.
2009ko urtarrilaren 1eko erroldaren arabera 3.397 biztanle zituen.

## Ikus, gainera

* Albaceteko udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q618586
* Multimedia: Yeste / Q618586
# Yesterdays (Guns N' Roses)

Yesterdays (euskaraz Atzoak) Guns N' Roses estatubatuar rock musika taldearen abesti bat da. 1991an Use Your Illusion II diskoan kaleratu zuten.

## Kanpo estekak

* Yesterdays abestia entzungai (Ingelesez)
* Datuak: Q1062047
# Yeu

Yeu uhartea (frantsesez: Île d'Yeu) Loirerriako kostaldean dagoen uhartea da, L'Île-d'Yeu udalerria osatzen duena. Poitou eskualdean kokaturik, uharteak 9,5 kilometroko luzera eta 4 kilometroko zabalera ditu, eta 2012an 4.575 biztanle zituen (196,18 biz./km²).
Bi arrantza-portu ditu, Port-Joinville iparraldean eta Port de la Meule hegoaldean, atun eta misera harrapatzeagatik ezagunak direnak.
Bertara ailegatzeko modu bi daude: ferryz Fromentinetik (La Barre-de-Monts) edota Saint-Gilles-Croix-de-Vietik edo hegazkinez Île d'Yeuko aireporturaino (IATA: IDY, ICAO: LFEY), Nantesko aireportutik hegaldi komertzialak dituena.

## Historia

Neoliton jada biztanleak zituen, bertan dolmenak eta menhirrak daudelako. Bangorretik etorritako monjek San Hilarioren monasterioa eraki zuten, bikingoek arpilatua izan zena. X. mendean Marmoutierreko eta Poitiersko monjek beste monasterio bat eraiki zuten.
XIX. mendean hainbat artisten bizileku bilakatu zen: Jean Rigaud (1912–1999) margolaria, Maurice Boitel (1919–2007). Jean Dufy (1888-1964), Marc-Adolphe Guégan (1891–1959) poeta eta abar.
Frantziako Gobernuak presondegi moduan erabili zuen uhartea. Philippe Pétain mariskala 1951n bertan hil zen eta bertan lurperatuta dago. Zenbait ETAko kideak (besteak beste Jose Miguel Beñaran Ordeñana —Argala) bertan deportatuak izan ziren.

## Erreferentziak

* ↑ (Ingelesez) Yeu uhartearen historia
* ↑ (Gaztelaniaz) «Los evadidos de Segovia cuentan su fuga» El País 1976-05-15.

## Kanpo estekak

* (Frantsesez)Turismo-webgunea
* Datuak: Q1970151
* Multimedia: Île d'Yeu / Q1970151
# Yesterday (2019ko filma)

Yesterday 2019ko Danny Boyle ingeles zinema zuzendariaren komediazko musikal film bat da. The Beatles ingeles taldearen izen bereko abestiaren izenburutik hartzen du izena. Himesh Patel, Lily James, Kate McKinnon, eta Ed Sheeran aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Jack Malik nekez dabilen musikaria da. Mundu mailako itzalaldi batean autobus batek jotzen du, Jack ospitalean esnatzen da, eta orain itxuraz The Beatles taldea inoiz existitu ez den mundu batean dagoela konturatzen da. Beraien musika abestuz, ospea lortzen du.

## Aktoreak

* Himesh Patel: Jack Malik
** Karma Sood: Jack Malik gaztea
* Lily James: Ellie Appleton
** Jaimie Kollmer: Ellie Appleton gaztea
* Kate McKinnon: Debra Hammer
* Ed Sheeran: bere burua
* Lamorne Morris: Marketing burua
* Sophia Di Martino: Carol
* Joel Fry: Rocky
* Ellise Chappell: Lucy
* Harry Michell: Nick
* Camille Chen: Wendy
* Alexander Arnold: Gavin
* James Corden: bere burua
* Sanjeev Bhaskar: Jed Malik
* Meera Syal: Shelia Malik
* Karl Theobald: Therry
* Justin Edwards: Leo
* Sarah Lancashire: Liz
* Michael Kiwanuka: bere burua
* Robert Carlyle: John Lennon (krediturik gabe)

## Erreferentzia

* ↑ [url=https://www.hollywoodreporter.com/news/danny-boyles-lily-james-kate-mckinnon-comedy-lands-fall-2019-release-1103183 Danny Boyle's Lily James-Kate McKinnon Comedy Lands Fall 2019 Release]

## Kanpo estekak

* IMDBko fitxa irakurgai (Ingelesez)
* Datuak: Q55076454
* Multimedia: Yesterday (2019 film) / Q55076454
# Yetminster

Yetminster, Ingalaterrako hegoaldean dagoen udalerri bat da, Dorset konderrian.
2011n 1.105 biztanle zituen.
* Datuak: Q1213862
* Multimedia: Yetminster / Q1213862
# Yettem (Kalifornia)

Yettem Ameriketako Estatu Batuetako erroldak esleitutako leku bat da. Tulare konderrian dago, Kalifornia estatuan. 201 biztanle ditu, 0,397545 kilometro koadroko azaleran banatuta.

## Ikus, gainera

* Tulare konderria

## Kanpo estekak

* Datuak: Q6645305
# Yetter (Iowa)

Yetter Iowako hiri bat da. Calhoun konderrian kokatua dago. 2010ean 34 biztanle zituen, 0,33 kilometro koadrotan banatuta.

## Ikus, gainera

* Calhoun konderria

## Kanpo estekak

* Datuak: Q2232840
* Multimedia: Yetter, Iowa / Q2232840